Tsapiky

Ny tsapiky dia mozika sy dihy malagasy avy any amin' ny faritra atsimo-andrefana amin' i Madagasikara. izay manana gadona haingana kokoa noho ny mozika malagasy hafa rehetra.

 Tantara 
Teraka tamin' ny taompolo 1970 tao amin' ny faritr' i Toliara ny tsapikyDenis-Constant Martin, « Madagascar. Tsapiky, panorama d’une jeune musique de Tuléar, orchestres électriques, accordéons, fanfare, guitares acoustiques… », Cahiers d’ethnomusicologie. Anciennement Cahiers de musiques traditionnelles, no 18,‎ 31 décembre 2005, pp. 327–329Banning Eyre, "Tsapiky: Dance Music Fit For A Funeral", NPR,‎ 29 septembre 2014. Nifamatotra amin' ny fombafomba fanao nentim-paharazana ny tsapiky tany am-boalohany. Taty amin' ny taompolo 1980 izy no nampiditra ny gitara elektrikaAnne Bocandé et Anne Bocandé, « Le tsapiky malgache fait danser les vivants et les ancêtres », Africultures, 6 octobre 2009. Nanomboka nalaza eran' ny Nosy ny tsapiky tamin' ny tapaky ny taompolo 1990Nago Seck, « Musique Malgache », Afrisson, 30 septembre 2007. Tany amin' ny taona 2000 vao nahazo laza iraisam-pirenena io gadona io« Various - Tulear Never Sleeps », DiscogsSoavina, « La musique de madagascar: Introduction de la Musique de Madagascar », La musique de Madagascar.

Avy amin' ny mozika nentim-paharazana any amin' ny faritr' i Toliara sy amin' ny mozikan' i Afrika Atsimo-Atsinanana ny tsapiky (avy ao Môzambika sy Tanzania ary indrindra i Afrika Atsimo). Vao haingana no nampifanarahana azy amin' ny zavamaneno môderina toy ny gitara elektrika sy gitara beso ary ny amponga maro anaka.

 Toetoetrany 
Haingana kokoa noho ny gadona malagasy hafa ny tsapiky izay manasongadina fomba fitendry gitara avy amin' ny fomba fitendrena marovany (zavamaneno toy ny valiha). Tsapa koa anefa ny fiantraikan' ny mozikan' i Afrika Atsimo izay mampiasa gitara roa sy ny hira matetika ataon' ny vehivavy.

Tsy mifidy toerana na fotoana hanaovana azy ny tsapiky: na any ambanivohitra, na eny an-tanàn-dehibe, na ankalamanjana na anaty faritra mifefy. Atao amin' ny fotoana manetriketrika rehetra ao amin' ny tapany atsimo-andrefan' i Madagasikara ny tsapiky, na amin' ny lanonana tsotra izany na amin' ny fandevenana.  Maharitra ora maromaro na andro vitsivitsy ny lanonana misy tsapiky.

Manaraka rafitra misy fizarana telo ny tsapiky: ny kitariky (fampidirana arahin' ny hira) sy ny kilatsaky (fanafainganana ny gadona izay manasa ny mpanatrika handihy) ary ny kifolaky (fanajanonana tampola ny gadona alohan' ny hanohizana azy mba hamelona indray ny vaikan' ilay mozika).

 Jereo koa 

 Mozika malagasy
 Lisitry ny zavamaneno malagasy
 Lisitry ny karazan-kira sy gadona ary dihy malagasy

 Boky azo anovozan-kevitra 

 Julien Mallet, Le tsapiky, une jeune musique de Madagascar : ancêtres, cassettes et bals-poussière, Paris, Karthala, 2009, 279 p. (ISBN 978-2-8111-0209-8)

 Martin, Denis-Constant, « Madagascar. Tsapiky, panorama d’une jeune musique de Tuléar, orchestre... », Cahiers d’ethnomusicologie. Anciennement Cahiers de musiques traditionnelles, Infolio Editeur / Ateliers d’ethnomusicologie, no 18,‎ 31 décembre 2005, p. 327–329

 Anderson, Ian (2000), "Ocean Music from Southeast Africa", The Rough Guide to World Music, Vol. 1: Africa, Europe and the Middle East, Rough Guides, pp. 523–532, (ISBN 978-1-84353-551-5)

 Lohrano sy fanamarihana 

Sokajy:Mozika malagasy